-Ճարտարապետին ասում են, ենթադրենք, աշխատանքը արժե 100 դրամ, դու 5 դրամով կանե՞ս: Քանի որ ճարտարապետն այլ եկամուտ չունի, ճարահատյալ համաձայնվում է և անում անորակ գործ: Նվազագույն չափով հատկացումներ են արվում ճարտարապետի համար: Ճարտարապետը ներկայացնում է նախագիծ՝ բաղկացած 5 էջից: Եթե համեմատենք, Ռուսաստանում նախագծերը բաղկացած են 500 էջից, ունեն 1000 բացատրագրեր: Մեր երկրում այնքան պարզունակ են նախագծերը, որ բոլորը դառնում են ճարտարապետ: Այսօր պետական տենդերներն ավելի բարձր են գնահատվում, քան մասնավոր ներդրումները: Պետությունը 3-4 % վճարում է նախագծման համար, իսկ մասնավոր ներդրողները չեն ուզում անգամ 1% վճարել: Իրականում այդ տոկոսային հարաբերությունը պետք է լինի 7-8 % սահմանում: